มหัศจรรย์การค้าสามแผ่นดินกระตุ้นเศรษฐกิจ
นายสมศักดิ์ ปะริสุทโธ เหมทานนท์ ผวจ.จันทบุรี, ดร.อิสิวุฒิ ตั้งเกียรติ นายกสมาคมการค้าและการท่องเที่ยวชายแดนไทย-กัมพูชา จ.จันทบุรี, นายพีรณัฐ รัตนวรโอภาส นอภ.โป่งน้ำร้อน และ นายนิอันนุวา สุไลมานพาณิชย์ จ.จันทบุรี ร่วมแถลงข่าว การจัดงานสีสันตะวันออก แบรนด์ไทย หัวใจอาเซียน มหัศจรรย์การค้าไทย-กัมพูชา-เวียดนาม ครั้งที่ 6 หรือถนนคนเดิน คน 3 แผ่นดิน ที่โรงแรมมณีจันท์ รีสอร์ท อ.เมือง จ.จันทบุรี โดยกำหนดจัดขึ้นระหว่างวันที่ 23-27 ธ.ค.58 ที่ตลาดการค้าชายแดนไทย-กัมพูชา ตลาดบ้านแหลม ต.เทพนิมิต อ.โป่งน้ำร้อน เพื่อเพิ่มมูลค่าเศรษฐกิจการค้ากลุ่มจังหวัดภาคตะวันออก และเพิ่มช่องทางการตลาดของสินค้าและบริการของกลุ่มจังหวัดภาคตะวันออกกับประเทศกัมพูชา และประเทศเวียดนาม ที่ประตูสู่อาเซียนจากจุดผ่านแดนถาวรบ้านแหลม อีกทั้งเป็นการสนับสนุนความร่วมมือระหว่างภาครัฐ ภาคเอกชนของทั้งสองฝ่ายให้มีความ สัมพันธ์ที่แน่นแฟ้น ผูกพันเป็นประเทศคู่ค้าตลอดไป,ดร.อิสิวุฒิ ตั้งเกียรติ นายกสมาคมการค้าและการท่องเที่ยวชายแดนไทย-กัมพูชา จ.จันทบุรี กล่าวว่า การจัดงานตลอด 5 ปีที่ผ่านมา ชาวเวียดนามและกัมพูชาเดินทางเข้าร่วมงานจำนวนมาก แสดงให้เห็นว่า ประตูการค้าชายแดนของ จ.จันทบุรี เติบโตอย่างต่อเนื่อง โดยในปีนี้การค้าชายแดนเติบโตถึงร้อยละ 85 จากปัจจัยหลายด้าน ที่เอื้อต่อการติดต่อค้าขายกับประเทศเพื่อนบ้าน อีกทั้งการจัดงานสีสันตะวันออก แบรนด์ไทย หัวใจอาเซียน มหัศจรรย์การค้าไทย-กัมพูชา-เวียดนาม ครั้งที่ 6 หรือถนนคนเดิน คน 3 แผ่นดิน จะเป็นการประกาศให้เห็นถึงศักยภาพและความพร้อมของ จ.จันทบุรี ในฐานะประตูการค้าชายแดนสำคัญ ของกลุ่มจังหวัดภาค ตะวันออก ที่จะทำหน้าที่นำสินค้าคุณภาพ แบรนด์ไทย ให้สามารถครองใจผู้บริโภคในกลุ่มประเทศสมาชิกประชาคมเศรษฐกิจอาเซียน ซึ่งจะทำให้ประตูการค้าชายแดนแห่งนี้ ช่วยกระตุ้นเศรษฐกิจให้กับประเทศ และเศรษฐกิจของคนในชุมชนอย่างแท้จริงต่อไป.
เพื่อเพิ่มมูลค่าเศรษฐกิจการค้ากลุ่มจังหวัดภาคตะวันออก และเพิ่มช่องทางการตลาดของสินค้าและบริการของกลุ่มจังหวัดภาคตะวันออกกับประเทศกัมพูชา และประเทศเวียดนาม ที่ประตูสู่อาเซียนจากจุดผ่านแดนถาวรบ้านแหลม อีกทั้งเป็นการสนับสนุน
จันทบุรี,ตลาดการค้า,ชายแดนไทย-กัมพูชา,โป่งน้ำร้อน,เพิ่มมูลค่าเศรษฐกิจ,เพิ่มช่องทางการตลาด,กัมพูชา,เวียดนาม,ประตูสู่อาเซียน,จุดผ่านแดนถาวรบ้านแหลม,สมศักดิ์ ปะริสุทโธ เหมทานนท์,ไทย-กัมพูชา-เวียดนาม,อิสิวุฒิ ตั้งเกียรติ,นิอันนุวา สุไลมานพาณิชย์,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ